Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli sõnul tõestab ÜRO tuumavalvuri raport
Iraani tuumaprogrammi sõjalist loomust.
Iisraeli julgeolekujõud õhkisid palestiinlase kodu,
kes tappis 2014. a Jeruusalemmas autoga kaks iisraellast.
Briti parlament kiitis heaks õhurünnakud ISISe vastu Süürias.
Rahvusvaheline Aatomienergia Agentuur IAEA avaldas raporti,
et pole leitud usutavaid tõendeid
Iraani tuumarelvategevuse kohta viimasel ajal.
Raport väitis siiski, et Teheran tegeles salaja tuumaprogrammiga
2009. aastani, palju kauem, kui varem arvati.
ÜRO tuumavalvuri vastuolulised leiud,
mis näitasid, et Iraan tegi inspektoritega piiratud koostööd,
tekitasid kriitikutes pahameelt. Nende väitel on Iraani ja P5+1
(USA,Venemaa, Hiina, Prantsusmaa, Inglismaa ja Saksamaa) vahel
juulis sõlmitud tuumalepe Teherani kasuks kaldu.
Siiski usuvad eksperdid, et IAEA 35-liikmeline juhatus
otsustab sel kuul ametlikult lõpetada süüdistuste uurimise
Iraani varasema tuumarelvaprogrammi kohta.
See kaotab rahvusvahelised sanktsioonid,
ja parandab oluliselt Iraani pikalt virelenud majandust,
kui Iraan viib ellu nõutud lisasammud
kooskõlas Teherani tuumaprogrammi kärpiva tuumaleppega.
Vastuseks tegi Iraan avalduse,
mille järgi IAEA raport tõestab Iraani tuumaprogrammi rahumeelsust
ja kuuldustel, et Iraan arendab sõjalist tuumatehnoloogiat,
polevat alust.
Iisraeli sõnul aga tõestab IAEA juurdlus
ühegi kahtluseta,
et Iraanil oli salajane programm tuumarelvade arendamiseks
isegi pärast 2003. a, nagu Iisrael algselt väitis.
Peaminister Netanyahu kantselei teatel paljastab raport
Iraani petlikud ja ässitavad meetodid kõige suhtes,
mis tuumaprogrammi puudutab.
Iisrael ootab, et rahvusvaheline kogukond tõhustaks IAEA juurdlust
ja kasutaks kõiki võimalusi,
tagamaks, et Iraan ei saa salaja tuumarelvi toota.
On oluline korrata, et IAEA sõnul puuduvad usutavad viited
tuumarelvadega seotud tegevusele Iraanis pärast 2009. a,
kuid Iraan olevat teatud asjus vähe infot andnud
ja eksitavaid vastuseid pakkunud.
Läänekaldal, Jeruusalemma lähistel asuvas Shuafati põgenikelaagris
õhkisid Iisraeli julgeolekujõud palestiinlase kodu,
kes tegi 2014. a Jeruusalemmas autorünnaku,
kus hukkus Iisraeli elanik ja piiripolitsei.
Ründaja väljus autost raudvardaga ja püüdis jalakäijaid rünnata,
enne kui ta maha lasti.
Ligi 1200 Iisraeli julgeolekuväelast
marssis läbi põgenikelaagri kitsaste tänavate,
et tagada piirkonna ohutus,
kui lõhati Hamasi kuulunud palestiina ründaja perekonna kodu.
Iisrael lubas hävitada Palestiina terroristide kodud,
et araablasi rünnakute tegemisest eemale peletada.
Süüria konflikti teemal -
Prantsuse president Hollande jätkab jõupingutusi
rahvusvahelise toetuse kogumiseks võitluses ISISe vastu.
Sõjaga lubas ühineda uus osaline,
kui Briti parlament kiitis heaks õhurünnakud ISISe vastu Süürias.
Nad toetasid Briti peaministri õhutust,
et Inglismaal on tähtis osa võtta islamimilitantide hävitamisest,
kes plaanivad rünnakuid Euroopas.
Pärast 10-tunnist intensiivset debatti
kiitsid Briti seadusandjad eelnõu suure häälteenamusega heaks.
Oleme rahul, et suur osa tööparteilasi hääletas täna koos valitsusega,
nii et Alamkojas toetas selge enamus
aktsiooni õela terrorirühmituse vastu.
Inglismaal on täna Alamkoja otsuse tõttu turvalisem.
USA hoiatas,
et pole rahul haigutava auguga Türgi-Süüria piiril,
mis polevat korralikult valvatud.
USA teatel kasutab ISIS ala ära
uute välisvõitlejate sissetoomiseks
ja kauba transportimiseks, et oma tegevust rahastada.
President Obama väljendas hiljuti president Erdoganile muret
ja rääkis sellest veidi eilsel pressikonverentsil,
et Türgiä-Süüria piiril on endiselt ala, mida ei valvata rahuldavalt.
Kardame, et ISIS kasutab seda välisvõitlejate sissetoomiseks
ja transpordib musta turu tooteid oma operatsioonide rahastamiseks.
Enne USA mureavaldust
süüdistas Venemaa Türgi presidenti Erdogani.
Vene kaitseministeeriumi teatel on neil tõendeid,
et Erdogan saab oma perega kasu
illegaalsetest naftatarnetest ISISe aladelt Süürias ja Iraagis.
Erdogan nimetas Venemaa väiteid laimuks ja rõhutas,
et astub tagasi, kui see peaks tõeks osutuma.
Kellelgi pole õigust laimata Türgit süüdistustega,
et ta ostab ISISelt naftat.
Türgi pole loobunud oma väärtustest:
Türgi ei ostaks kunagi naftat terrorirühmituselt.
Ütlesin seda ka Pariisis.
Laimajad peavad oma väiteid tõestama.
Kui nad seda suudavad, ei jätka ma presidendina minutitki.
Kuid ka laimajad ei tohiks oma ametis jätkata.
Nii tegutseks aus poliitik.
Venemaa ja Türgi sõnelevad alates eelmisest nädalast,
kui Türgi Õhujõud tulistasid Türgi ja Süüria piiri lähedal alla Vene hävitaja.
See on 5 aastakümne tõsiseim juhtum Venemaa ja NATO-riigi vahel.
Erdogani sõnul ei soovi Türgi suhete halvenemist Venemaaga,
kuid hoiatas siiski,
et kui Venemaa jätkab ebaproportsionaalset reaktsiooni,
peab Türgigi meetmed käiku laskma.
Me ei taha, et see probleem kahjustaks meie suhteid
ja potensiaalset koostööd.
Oleme kahetsusega jälginud
Venemaa ebaproportsionaalset reaktsiooni juhtumile,
kui kogu maailmgi möönab, et meil oli õigus.
Kui sellised reaktsioonid jätkuvad,
peame meiegi mingid meetmed käiku laskma.
Vene välisminister Lavrovi sõnul
on ta valmis kohtuma oma Türgi kolleegiga.
Ta pakkus võimalust pingete leevendamiseks.
Mis puudutab kohtumist Türgi välisministri Davutogluga
mida Türgi soovinud on,
oleme selleks valmis Belgradi ministrite kohtumise raames.
Venemaa-Türgi suhete halvenemine on süvendanud pingeid Lähis-Idas.
Mure regionaalse konflikti levimisest ulatuslikumaks sõjaks
on viinud selleni, et Süüriasse on toodud uusi relvi,
nagu Venemaa S-400 õhutõrjesüsteem,
mis on muutnud võimutasakaalu õhujõudude osas.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri